Μια Ευκαιρία για τη Σόνυ

Το Sonny with a Chance (Μια Ευκαιρία για τη Σόνυ) ήταν μια αμερικάνικη σειρά ζωντανής δράσης του Disney Channel, δημιουργίας του Steve Marmel. Η σειρά ακολουθεί την ζωή και τις εμπειρίες μιας έφηβης, της Σόνυ Μονρό (Sonny Munroe), η οποία έγινε μέλος στο καστ ενός ζωντανού σόου με κωμικά σκετς, του So Random! (Τόσο Τυχαία!). Η σειρά ξεκίνησε στην Αμερική στις 8 Φεβρουαρίου 2009. Τον Ιούνιο 2009 ανακοινώθηκε ότι η σειρά θα έχει δεύτερο κύκλο του οποίου τα γυρίσματα ξεκίνησαν τον Νοέμβριο του 2009. Είναι η πρώτη σειρά του Disney Channel που προβάλλεται σε Υψηλή Ευκρίνεια (High Definition) από το πρώτο κιόλας επεισόδιο.
Στην Ελλάδα η σειρά προβάλλεται από την ελληνική έκδοση του Disney Channel από τις 7 Νοεμβρίου 2009 μέσω της συνδρομητικής πλατφόρμας του OTE TV και της NOVA, με διαθέσιμη επιλογή της αγγλικής ή της ελληνικής γλώσσας, ενώ προβάλλεται και από την ΕΡΤ από τις 11 Νοεμβρίου 2010.

Παραγωγή 
Το αρχικό όνομα της κεντρικής ηρωίδας ήταν Μόλλυ Μονρό, και η σειρά θα λεγόταν Καλώς Ήρθατε στο Μόλλυγουντ. Έπειτα, το όνομα άλλαξε σε Χόλυ κι η σειρά θα λεγόταν Καλώς Ήρθατε στο Χόλυγουντ. Αργότερα, όμως, το όνομα άλλαξε σε Σόνυ, κι ο τίτλος της σειράς έγινε Μια Ευκαιρία για τη Σόνυ (Sonny With a Chance).

Μέσα στο ίδιο το Sonny With a Chance υπάρχει κι άλλο ένα σόου, το So Random!, μία εκπομπή με κωμικά σκετς. 

Η παραγωγή της σειράς ξεκίνησε στις 15 Σεπτεμβρίου 2008 και ο πρώτος κύκλος επεισοδίων γυρίστηκε στο Στούντιο 11 των NBC Studios στην Καλιφόρνια, όπου παλαιότερα γίνονταν τα γυρίσματα της σειράς ιατρικού δράματος του NBC, Στην Εντατική. 
Για τον δεύτερο κύκλο επεισοδίων, η παραγωγή της σειράς μεταφέρθηκε στα Hollywood Center Studios στο Χόλυγουντ, στην Καλιφόρνια, όπου εκεί γίνονται και τα γυρίσματα των σειρών Σκανταλιές στο καράβι, Οι Μάγοι του Γουέβερλυ και JONAS.

Πλοκή 
Η Σόνυ Μονρό είναι μια νεαρή ηθοποιός που της δίνεται η ευκαιρία να συμμετάσχει σε μια επιτυχημένη κωμική εκπομπή, το So Random!. Όμως μπορεί να τα βγάλει πέρα με τη δύστροπη σταρ της εκπομπής (Τόνι Χαρτ) , καθώς και με τον ιδιότροπο πρωταγωνιστή (Τσαντ Ντύλαν Κούπερ) της αντίπαλης δραματκής σειράς, Οι Καταρράκτες ΜακΚένζι (MacKenzie Falls);

Χαρακτήρες 
 Demi Lovato ως Άλλισον Σόνυ Μονρό - Μια γλυκιά και φιλική έφηβη που κατάγεται από το Ουισκόνσιν, η οποία κέρδισε πρωταγωνιστικό ρόλο στο σόου So Random!.

 Tiffany Thornton ως Τόνι Χαρτ - Μια έφηβη που είναι μέλος στο καστ του So Random! και ζηλεύει πολύ τη Σόνυ.

 Sterling Knight ως Τσαντ Ντύλαν Κούπερ - Πρωταγωνιστής της καλύτερης, όπως λέει ο ίδιος, δραματικής εφηβικής σειράς, Οι Καταρράκτες ΜακΚένζι (MacKenzie Falls).

 Brandon Mychal Smith ως Νίκο Χάρις: Ένας έφηβος, μέλος του καστ του So Random!. Είναι κολλητός φίλος του Γκρέιντυ (και συνηθίζει να πηδάει στην αγκαλιά του όταν τρομάζει).

 Doug Brochu ως Γκρέιντυ Μίτσελ: Ένας έφηβος, μέλος στο καστ του So Random!, ο οποίος είναι κολλητός με τον Νίκο.

 Allisyn Ashley Arm ως Ζόρα Λάνκαστερ: Το 11-χρονο περίεργο μέλος του So Random!. Θεωρείται το μικρότερο, αλλά εξυπνότερο μέλος του καστ.Μεταγλωττιστές:

 Σοφία Παναηλίδου
 Νίκος Παπαδόπουλος
 Χρυσούλα Παπαδοπούλου
 Δημήτρης Παπαδάτος
 Γιάννης Στεφόπουλος

Guest stars - Ειδικές Εμφανίσεις 
 Selena Gomez (Σελίνα Γκόμεζ) υποδυόμενη τον εαυτό της. (επεισόδιο: "Battle of the Networks' Stars")
 Jeff Dunham (επεισόδιο: "Hart to Hart")
 Christina Moore ως η μαμά της Τόνι και μάνατζερ (επεισόδιο: "Hart to Hart")
 Kelly Blatz ως Τζέημς Κονρόυ (James Conroy) (επεισόδιο: "Sonny with a Chance of Dating")
 Eric Toms ως Γκιλρόυ Σμιθ (Gilroy Smith) (επεισόδιο: "Sonny: So Far")
 Genevieve Hannelius ως Ντακότα Κόντορ (Dakota Condor) (επεισόδια: "Sonny and the Studio Brat" και "Cookie Monsters").
 Sam Lerner ως Ντίνκα (επεισόδιο: "Sonny Get Your Goat")
 Robert Clotworthy ως Δρ. Σπέκτορ (επεισόδιο: "Walk a Mile in My Pants")
 Guy Burnet ως Τρέυ Μπράδερς (Trey Brothers) (επεισόδιο: "Sonny with a Song")
 Raven-Symoné ως Άμπερ Έρικς (Amber Ericcs) (επεισόδιο: "That's So Sonny")

Σειρές μέσα στην σειρά

So Random! 
Το So Random! είναι μια εκπομπή με κωμικά σκετς μέσα στην αυθεντική σειρά του Disney Channel  Sonny With a Chance. Είναι παρόμοια με άλλες αμερικάνικες εκπομπές με σκετς που απευθύνονται σε παιδιά και εφήβους, όπως το All That και το  The Amanda Show. Επίσης, μοιάζει και σαν μια παιδικά προσαρμοσμένη έκδοση του Saturday Night Live και του MadTV (οι εκπομπές αυτές είναι ελάχιστα ή και σχεδόν καθόλου γνωστές στο ελληνικό κοινό). Τα σκετς του So Random! παρουσιάζονται εν συντομία στο Sonny With a Chance και συνήθως έχουν σχέση με παράλογες καταστάσεις. Ο Νίκο, ο Γκρέιντυ, η Ζόρα, η Τόνι, και η Σόνυ, είναι τα αστέρια του So Random!, τα οποία πολλές φορές γράφουν και μόνα τους τα σκετς. Το So Random! κι ένα δράμα με όνομα, MacKenzie Falls έχουν κόντρα, γιατί το MacKenzie Falls συνηθίζει να κατακρίνει το καστ του So Random!, επειδή θεωρεί πως πρόκειται για μια κωμική εκπομπή στην οποία συμμετέχουν ατάλαντοι ηθοποιοί. Οι δυο εκπομπές ήρθαν πιο κοντά όταν η Σόνυ έκανε μια προσπάθεια συμφιλίωσης, αλλά και λόγω μιας περίεργου είδους φιλίας μεταξύ της Σόνυ και του Τσαντ...

Το Disney Channel έχει δημιουργήσει μια ιστοσελίδα, το https://web.archive.org/web/20190608155407/http://sorandom.com/ , η οποία δίνει πληροφορίες και περιγράφει ένα σόου που στην πραγματικότητα δεν υπάρχει, το So Random!.
Ένα από τα σκετς ήταν βασισμένο σε μια ταινία. Το σκετς  Η Κακιά Μάγισσα του Διαδικτύου (από το έβδομο επεισόδιο του πρώτου κύκλου) ήταν μια παροδία της ταινίας του 1939, Ο Μάγος του Οζ.

MacKenzie Falls 
Το MacKenzie Falls (Οι Καταρράκτες ΜακΚένζι) είναι μια πολύ δημοφιλής δραματική σειρά που προβάλλεται στην βραδινή ζώνη και έχει ως κύριο πρωταγωνιστή τον Τσαντ Ντύλαν Κούπερ. Τα μόνα υπόλοιπα γνωστά μέλη του καστ του σόου είναι η Πόρτλαϊν, η Χλόη, η Πενέλοπε, ο Τρέβορ, κι ο Ντέβον. Ο Τζέιμς Κονρόυ ήταν μια φορά καλεσμένος στο Mackenzie Falls. Το σόου γυρίζεται σε πολύ κοντινό στούντιο με του So Random!. Η βρετανική εφημερίδα The Guardian περιγράφει το  Mackenzie Falls ως "σαπουνόπερα που θυμίζει κάτι από Dawson's Creek μέχρι και Gossip Girl, σα να τα έχεις βάλει σ' ένα μπλέντερ". Το Mackenzie Falls είναι μια παρωδία σειράς εφηβικού δράματος. Στο Sonny With a Chance δεν έχει παιχτεί επεισόδιο του Mackenzie Falls, όμως  έχει κυκλοφορήσει σε DVD (του πρώτου κύκλου επεισοδίων του Sonny With a Chance) ένα σύντομο τέλος του τελευταίου επεισοδίου του πρώτου κύκλου του σόου.

Μια μακροχρόνια έχθρα υπάρχει ανάμεσα στο καστ του Mackenzie Falls και του So Random!. Το καστ του Mackenzie Falls συχνά υποτιμά το  So Random! και την κωμικότητα του, καθώς και των ηθοποιών του. Τα μέλη του καστ του Mackenzie Falls έχουν περιφρονητική συμπεριφορά και φοβούνται μήπως το  So Random! γίνει πιο δημοφιλές από το Mackenzie Falls. Ο Τσαντ Ντύλαν Κούπερ είναι ο πρωταγωνιστής της 'σειράς', και τα υπόλοιπα μέλη του καστ ακούν τα λόγια του και υπακούουν στις εντολές του χωρίς δεύτερη σκέψη. Το στούντιο του Mackenzie Falls περιλαμβάνει έναν καταρράκτη σοκολάτας, γκουρμέ σνακ, δωμάτιο μασάζ, και δωμάτιο περισυλλογής για τους ηθοποιούς της 'σειράς'. Όπως και να 'χει τα καστ των δύο εκπομπών έχουν αρχίσει να έρχονται πιο κοντά μέσω μιας περιέργης φιλίας που εξελίσσεται ακόμα πιο περίεργα ανάμεσα στην Σόνυ και τον Τσαντ. Μερικές φορές φαίνεται πως φέρονται ρομαντικά ο ένας στον άλλον μετά από κάθε τους καβγά.

Η Disney έχει δημιουργήσει μία ιστοσελίδα, http://www.mackenziefalls.com , η οποία έχει σχέση με το MacKanzie Falls. Οι συμπρωταγωνιστές του Τσαντ Ντύλαν Κούπερ είναι ο Ντέβον, ο οποίος ζηλεύει τον ετεροθαλή αδερφό του, τον ΜακΚένζι. Η Πενέλοπε, το πρώην του ερωτικό ενδιαφέρον. Η Χλόη, μια καινούρια κοπέλα που δεν είναι πλούσια σαν τους άλλους (ο πατέρας της έχει μόνο $10 εκατομμύρια δολλάρια), γι' αυτό κι επειδή θέλει τον ΜακΚένζι την μισεί η Πενέλοπε. Τέλος, ο καλύτερος φίλος του ΜακΚένζι είναι ο Τρέβορ. Είναι σίγουρο πως μελλοντικός γκεστ-σταρ θα είναι ο ανερχόμενος ράπερ Sid Hyet, ο οποίος θα παίξει τον εαυτό του σ' αυτό το (ψεύτικο) σόου. Το σχολείο στο οποίο πηγαίνουν όνομάζεται Westwick Prep School.

"Mackenzie Falls" - Μέλη του Καστ 
 ΜακΚένζι - Τσαντ Ντύλαν Κούπερ
 Πενέλοπε - Μάρτα Μπαλάτικο
 Τρέβορ - Φέργκουσον Μάικλς
 Ντέβον - Σκάιλερ ΝτεΒαν
 Χλόη - Τσέζιτυ Ανν ΝτεΟυίττ

Επισκόπηση Σειράς

1ος Κύκλος: 2009 - 2010 

 Ο 1ος κύκλος αποτελείται από 21 επεισόδια.
 Η Demi Lovato (Ντέμι Λοβάτο) και η Tiffany Thornton (Τίφανυ Θόρντον) εμφανίζονται σε όλα τα επεισόδια.
 Ο Sterling Knight (Στέρλινγκ Νάιτ) είναι απών σε δύο επεισόδια (επεισόδια: 1 και 5).
 Η Allisyn Ashley Arm (Άλλισον Άσλυ Αρμ) είναι απούσα σε οκτώ επεισόδια (επεισόδια: 6, 8, 12, 13, 16, 17, 18 και 21).
 Ο Brandon Mychal Smith (Μπράντον Μάικλ Σμιθ) κι ο Doug Brochu (Νταγκ Μπροσού) είναι απόντες σε ένα επεισόδιο (επεισόδιο: 21).

2ος Κύκλος: 2010 - 2011 

 Μέχρι στιγμής, γι' αυτόν τον κύκλο έχουν επιβεβαιωθεί 26 επεισόδια. Η σειρά των επεισοδίων δεν έχει ανακοινωθεί ακόμη.
 Η Demi Lovato (Ντέμι Λοβάτο), η Tiffany Thornton (Τίφανυ Θόρντον), ο Sterling Knight (Στέρλινγκ Νάιτ), ο Brandon Mychal Smith (Μπράντον Μάικλ Σμιθ) κι ο Doug Brochu (Νταγκ Μπροσού) εμφανίζονται σε όλα τα επεισόδια μέχρι στιγμής.
 Η Allisyn Ashley Arm (Άλλισον Άσλυ Αρμ) είναι απούσα σε τρία επεισόδια (επεισόδια: 1, 2 και 4).

3ος Κύκλος: 2011 - 2012 

Η παραγωγή του τρίτου κύκλου επεισοδίων είχε προγραμματιστεί για τον Ιανουάριο του 2011, ωστόσο τρίτος κύκλος επεισοδίων, τελικά, δεν θα υπάρξει εξ' αιτίας των προβλημάτων υγείας της Ντέμι Λοβάτο, καθώς και την εισαγωγή της στο νοσοκομείο. Στις 12 Νοεμβρίου 2010 ανακοινώθηκε ότι η παραγωγή του τρίτου κύκλου θα ξεκινήσει χωρίς την Ντέμι Λοβάτο, καθώς η σειρά θα επικεντρώνεται στο βασικό θέμα της: κωμικά σκετς και μουσική από το So Random!. Το σόου θα φιλοξενεί ειδικούς καλεσμένους, σκετς, μουσικές απομιμήσεις και μουσική, θυμίζοντας έτσι μια έκδοση του Saturday Night Live για εφήβους. Ουσιαστικά, ξεκινάει μια νέα σειρά του Disney Channel χωρίς την Ντέμι Λοβάτο, η οποία, όπως είναι φανερό, ονομάζεται So Random!

Σάουντρακ 

Το επίσημο άλμπουμ με το σάουντρακ της σειράς κυκλοφόρησε στην Αμερική στις 5 Οκτωβρίου 2010 από την Walt Disney Records. Προηγήθηκε αυτού το σινγκλ Me, Myself and Time, το οποίο κυκλοφόρησε στις 3 Αυγούστου 2010.

Κυκλοφορίες DVD

Αυθεντική Ημερομηνία Κυκλοφορίας 
Το πρώτο μέρος του  πρώτου κύκλου επεισοδίων της σειράς κυκλοφόρησε στην Αμερική στις 25 Αυγούστου 2009, με τίτλο Sonny With a Chance: Sonny's Big Break. Και πρόκειται να κυκλοφορήσουν κι αλλά δύο μέρη για την ολοκλήρωση του πρώτου κύκλου.

Το δεύτερο μέρος του πρώτου κύκλου επεισοδίων κυκλοφόρησε στην Αμερική στις 22 Ιουνίου 2010 και έχει τίτλο: Sonny With a Chance: Me, Myself and Time.

Βραβεία

Διεθνής Προβολή

Εξωτερικοί σύνδεσμοι 
 Επίσημη Ιστοσελίδα

Αμερικανικές τηλεοπτικές σειρές
Νεανικές σειρές
Τηλεοπτικές σειρές του Disney Channel
Εφηβικά sitcoms